Класификация на информацията:

Ниво 0, TLP-White

#  РЕПУБЛИКА БЪЛГАРИЯ

#  Министерство на земеделието и храните

 Областна дирекция “Земеделие” - гр. Русе

**ИНФОРМАЦИЯ**

**КЪМ ПОКАНА ЗА СЪБИРАНЕ НА ОФЕРТИ ЗА ИЗБОР НА НЕЗАВИСИМИ ОЦЕНИТЕЛИ НА НЕДВИЖИМИ ИМОТИ**

**І. ПРЕДМЕТ И СРОК:**

1. Предмет на поканата:

1.1.Изготвяне на пазарни оценки на имоти, представляващи прилежащи площи към сгради и/или съоръжения в стопански дворове на бивши организации по § 12 от преходните и заключителните разпоредби на ЗСПЗЗ, за процедура по реда на чл. 27, ал. 6 от ЗСПЗЗ, частна държавна собственост, с предоставени права на управление на министъра на земеделието и храните;

1.2.Изготвяне на пазарни оценки на имоти, свободни /незастроени/, негодни за земеделско ползване в стопански дворове на бивши организации по § 12 от преходните и заключителните разпоредби на ЗСПЗЗ, за процедура по реда на чл. 27, ал. 8 от ЗСПЗЗ, частна държавна собственост, с предоставени права на управление на министъра на земеделието и храните.

1. Срок за изпълнение: Срокът за изготвяне на пазарна оценка за 1 /един/ имот е до 7 (седем) календарни дни, считано от датата на сключване на договор.

Участник, предложил срок на изготвяне на пазарна оценка за 1 имот, по- дълъг от определения от Областна дирекция „Земделие“ - Русе срок, ще бъде отстранен от участие.

1. Място и срок за представяне на офертите: срокът за представяне на офертите е 7 /седем/ календарни дни от публикуване на поканата на интернет страницата на Областна дирекция „Земеделие“ – Русе. Кандидатите подават лично или чрез пълномощник документите за участие в избора в бял запечатан, непрозрачен плик, с надпис „ Оферта за изготвяне на пазарни оценки от независим оценител“, на адрес: Областна дирекция “Земеделие” – Русе, гр. Русе, ул. “Църковна независимост” № 16, ет. 7, стая 6, тел.: 0877174111. Документите могат да се подават по електронен път на електронната поща на Областна дирекция “Земеделие” – Русе: *ODZG\_Ruse@mzh.government.bg*, като в този случай, следва да бъдат подписани с електронен подпис. Оферти подадени по пощата не се приемат.

При представяне на офертите, следва да се придържате към посочената таблица:

|  |  |  |  |
| --- | --- | --- | --- |
| **Име на оценителя** | **Цена на 1 бр. имот в лева, с включен ДДС** | **Цена за актуализация на оценка** | **Срок за изготвяне на оценка** |
|  |  |  |  |

Оферти, които не отговарят на условията за участие, няма да бъдат разглеждани.

### II. УСЛОВИЯ ЗА УЧАСТИЕ:

1. В поканата могат участват всички физически или юридически лица, оценителите на недвижими имоти, вписани в регистъра на независимите оценители и притежаващи сертификат за оценителска правоспособност на недвижими имоти, издаден от Камарата на независимите оценители.
2. Участниците следва да представят:

- Представяне на участника – изисква се професионален опит над 3 години, да се приложат най-малко 2 изготвени оценки;

- Сертификат за оценителска правоспособност на недвижими имоти, издаден от Камарата на независимите оценители;

- Методи за определяне на стойността на земята – най-малко два, по избор;

- Ценова оферта за изготвяне на 1 брой оценка на поземлен имот;

- Ценова оферта за актуализация на изготвена вече пазарна оценка;

- Срок за изготвяне на оценка на 1 брой поземлен имот – не повече от 7 /седем/ календарни дни;

- Оглед на терен с приложен снимков материал.

Всеки участник има право да представи само една оферта. Не се допускат варианти на офертата.

### ФИНАНСОВИ УСЛОВИЯ.

Цената трябва да бъде посочена в лева с включен ДДС, със закръгление до втората цифра след десетичния знак и следва да включва всички разходи във връзка с изпълнението на предмета на Поканата.

### ТЕХНИЧЕСКИ УСЛОВИЯ:

Срокът за изготвяне на оценка на 1 брой недвижим имот не трябва да надвишава 7 дни считано от датата на сключване на договор.

### НАЧИН НА ПЛАЩАНЕ:

Областна дирекция „Земеделие“ – Русе заплаща цената за изготвяне на пазарна оценка на 1 /една/ вноска, платима до 15-то число на месеца, следващ месеца на предоставянето на услугата и след представяне на отчет за извършената работа, подписан от ИЗПЪЛНИТЕЛЯ, одобрен от Директора на Областна дирекция „Земеделие” – Русе.

### КРИТЕРИЙ ЗА ВЪЗЛАГАНЕ:

#### Критерий за възлагане:

Представените оферти ще се оценяват въз основа на „Икономически най-изгодна оферта“ с показатели „предложена цена“ и „срок за изготвяне на пазарните оценки“.

* 1. Методика за определяне на комплексната оценка на офертите.

**Показател № 1: „Предложена цена” (Тц) – с максимален брой точки 100 и относителна тежест в комплексната оценка 70 % или 0,70.**

 Ц min

 Т ц = 100 х ----------, **Тц = 100 х 0,70 = 70**

 Ц n

където:

“100” – максималните точки по критерия (Т ц);

Ц min – е най-ниската предложена цена от участник;

Ц n – цената, предложена от конкретния участник по критерия (Т ц);

|  |  |  |
| --- | --- | --- |
| **№** | **ОФЕРТА ВХ. №……./ ЦЕНА** | **ОФЕРТА ВХ. №……/ТОЧКИ** |
|  |  |  |
|  |  |  |

**Показател № 2: „Срок за изготвяне на пазарната оценка” (Тс) – с максимален брой точки 100 и относителна тежест в комплексната оценка 30% или 0,30.**

 С min

 Т с = 100 х ----------, **Тс = 100 х 0,30 = 30**

 С n

където:

“100” – максималните точки по критерия (Тс);

С min – е най-краткия срок предложен от участник;

С n – срокът, предложен от конкретния участник по критерия (Тс);

|  |  |  |
| --- | --- | --- |
| **№** | **ОФЕРТА ВХ. №……./ СРОК** | **ОФЕРТА ВХ. №……/ТОЧКИ** |
|  |  |  |
|  |  |  |

**КОМПЛЕКСНА ОЦЕНКА = ПОКАЗАТЕЛ 1+ПОКАЗАТЕЛ 2**

|  |  |  |
| --- | --- | --- |
| **№** | **ОФЕРТА ВХ. №…….** | **ОФЕРТА ВХ. №……/ТОЧКИ ОБЩО** |
|  |  |  |
|  |  |  |

### КЛАСИРАНЕ НА ОФЕРТИТЕ.

Извършва се по низходящ ред на получената комплексна оценка, като на първо място се класира офертата с най-висока комплексна оценка.

Директорът на Областна дирекция „Земеделие“ - Русе възлага изпълнение на оценката на участника, класиран на първо място до края на календарната 2024.

/П/

**ВЛАДИМИР ТЕДЕСКИ**

*Директор на Oбластна дирекция «Земеделие» – гр. Русе*